stanford-oval/wikipedia huggingface dataset:
רשת פייסטל
רשת פייסטל כללית > רשת פייסטל בלתי מאוזנת

רשת פייסטל כללית לא מאוזנת הנקראת בקיצור UFN היא מבנה דומה לרשת פייסטל הקלאסית הכולל סדרה של  r פונקציות בהן חלק מבלוק הקלט משמש קלט לפונקציה המצפינה את יתרת הבלוק ואז הם מתחלפים ביניהם. ההבדל הוא שבניגוד לקלאסית ברשת לא מאוזנת שני החלקים אינם בגודל שווה.
בניסוח רשמי, יהיו הפרמטרים  n ו- m שלמים חיוביים גדולים מאפס ותהי הפונקציה הפסאודו-אקראית  F:\{0,1\}^{n}\rightarrow \{0,1\}^{m} כאשר  m>n או  m<n (במקרה ש- n=m מתקבלת רשת פייסטל רגילה). מגדירים את הפרמוטציה  \Psi _{F}:\{0,1\}^{m+n}\rightarrow \{0,1\}^{m+n} על ידי:
כאשר  |A|=m סיביות ו- |B|=n סיביות והסימן  \oplus  הוא XOR. הסמל  \Psi  מייצג את רשת פייסטל עם פונקציית הסבב הפנימית  F המבוצעת  r פעמים עם  r מפתחות שונים. מרחב המפתח הוא  (m+n)r סיביות. דרך אחרת להציג זאת היא ההרכבה:
אפשר לחלק עוד את רשת פייסטל בלתי מאוזנת לשתי שיטות. אם  m>n זו היא רשת פייסטל בלתי מאוזנת מסוג source heavy אחרת אם  m<n היא מסוג target heavy. אם  b הוא gcd (מחלק מרבי משותף) של  m ו- n אז הפונקציה הפנימית  F מורכבת מאוסף של  2^{k} פונקציות הממפות מספר באורך  m סיביות למספר באורך  n סיביות ולהפך. או  m/b תת-בלוקים ל- n/b תת-בלוקים.
רשת פייסטל כללית > רשת פייסטל מתחלפת

רשת פייסטל מתחלפת (Alternating Feistel Network) בקיצור AFN היא רשת פייסטל שבה משתמשים בשתי פונקציות פנימיות המופעלות לסירוגין.
אם  m ו- n הם שלמים חיוביים כאשר  m\geq n, רשת פייסטל מתחלפת היא רשת פייסטל בלתי מאוזנת הכוללת  r סבבים שבהם כל סבב אי זוגי הוא מהצורה  {\text{F}}(m,n) (סבב מכווץ) וכל סבב זוגי הוא מהצורה  {\text{F'}}(n,m) (סבב מרחיב). ההנחה היא ש- r זוגי.
רשת פייסטל כללית > רשת פייסטל כללית מסוג 1

בניגוד לרשת פייסטל הקלאסית שמחלקת את בלוק הקלט לשני חצאים ימין ושמאל בהתאמה, רשת פייסטל כללית מסוג 1, 2 או 3 היא רשת פייסטל הפועלת במספר ערוצים גדול יותר (בלוק הקלט מחולק למספר חלקים גדול או שווה לשניים), עם פונקציה פנימית אחת, שתים או שלוש בהתאמה. הפונקציות הפנימיות מופעלות בכל סבב על חלק מהערוצים לסירוגין ולאחר מכן הם מחליפים מקומות לפי סדר מסוים. בניסוח רשמי, יהיו הפרמטרים  k\geq 2 וכן  n\geq 1 שני שלמים חיוביים (אם  k=2 מתקבלת רשת פייסטל רגילה). תהי  F:\{0,1\}^{n}\rightarrow \{0,1\}^{n} פונקציה חד-כיוונית עבור התמורה  \Psi _{F}:\{0,1\}^{n}\rightarrow \{0,1\}^{n}. רשת פייסטל כללית מסוג 1 מוגדרת בניסוח רשמי:
התמורה פועלת על  k ערוצים שהם המילים  B_{i}, כל אחד מהם באורך  n סיביות.
רשת פייסטל כללית > רשת פייסטל כללית מסוג 2

רשת פייסטל כללית מסוג 2. יהיו הפרמטרים  k\geq 2 וכן  n\geq 1 שני שלמים חיוביים. יהיו  k/2 פונקציות חד-כיווניות  f_{i}:\{0,1\}^{n}\rightarrow \{0,1\}^{n} עבור כל  i\leq k/2. תהי  F=(f_{1},...,f_{k/2}) המאגדת בתוכה את הפונקציות האמורות עבור התמורה  \Psi _{F}:\{0,1\}^{kn}\rightarrow \{0,1\}^{kn} המוגדרת כך:
כאשר  B_{i} הן מילים באורך  n סיביות.
רשת פייסטל כללית > רשת פייסטל כללית מסוג 3

רשת פייסטל מסוג 3. יהיו הפרמטרים  k\geq 3 וכן  n\geq 1 שני שלמים חיוביים. יהיו  k-1 פונקציות חד-כיווניות  f_{i}:\{0,1\}^{n}\rightarrow \{0,1\}^{n} עבור כל  i\leq k-1. תהי  F=(f_{1},...,f_{k-1}) פונקציה המאגדת את כל הפונקציות החד-כיווניות עבור התמורה  \Psi _{F}:\{0,1\}^{kn}\rightarrow \{0,1\}^{kn} המוגדרת כך:
כאשר  |B_{i}|=n.
ראו גם

רשת החלפה-תמורה
הערות שוליים

1 2  Handbook of Applied Cryptography by Alfred J. Menezes, Paul C. van Oorschot, Scott A. Vanstone. Fifth Printing (August 2001) page 251.
↑  K.V. Srinivasa Rao, M. Rama Krishna and D. Bujji Babu, 2009. Cryptanalysis of a Feistel Type Block Cipher by Feed Forword Neural Network Using Right Sigmoidal Signals. International Journal of Soft Computing, 4: 131-135.
↑  How to Construct Pseudorandom Permutations from Pseudorandom Functions
↑  Jonathan Katz and Yehuda Lindell (2007). Introduction to Modern Cryptography (2nd edition).
↑  Cryptanalysis of Feistel Networks with Secret Round Functions
↑  On Generalized Feistel Networks, Viet Tung Hoang and Phillip Rogaway
↑  Unbalanced Feistel Networks and Block Cipher Design Bruce Schneier and John Kelsey, Fast Software Encryption, Third International Workshop Proceedings, (February 1996), Springer-Verlag, 1996

רשת פייסטל כללית בלתי מאוזנת
רשת פייסטל כללית מתחלפת
רשת פייסטל כללית מסוג 1
רשת פייסטל כללית מסוג 2
רשת פייסטל כללית מסוג 3
מלחם ברכאת

| --- | --- |

 לידה:  15 באוגוסט 1942 הר הלבנון (מחוז)
 פטירה:  28 באוקטובר 2016  (בגיל 74) אשרפייה, לבנון 
 מוקד פעילות:  לבנון
 תקופת הפעילות:  1960–2016 (כ־56 שנים)
 עיסוק:  זמר יוצר
 סוגה:  מוזיקה לבנונית (אנ')
 שפה מועדפת:  ערבית 
 כלי נגינה:  עוד 
 חברת תקליטים:  EMI 
 האתר הרשמי של מלחם ברכאת
 פרופיל ב-IMDb
 
מלחם ברכאת (בערבית: ملحم بركات; 15 באוגוסט 1942 – 28 באוקטובר 2016) היה זמר ומלחין לבנוני נודע. צורת השירה והלחן של ברכאת היו ייחודיות והפכו אותו לאחד הזמרים המפורסמים והמוערכים בלבנון..
ביוגרפיה

נולד בכפר שימא (אנ') בלבנון וגדל כנוצרי אורתודוקסי שהשתייך לכנסייה האנטיוכית. בילדותו הושפע משיריו של המוזיקאי המצרי מוחמד עבד אל-והאב. בעודו בבית הספר הלחין לראשונה שיר למילים שפורסמו בכתב העת של בית הספר. בתקופה זו נהג לשיר באירועים שנערכו בבית הספר ובמופעי איתור כישרונות שונים. בהמשך הצטרף לתיאטרון המוזיקלי של האחים רחבאני, שם שר במקהלה והיה סולן ראשי בהצגה "האביב השביעי" ב-1984. בשנים אלה החל להפיק שירים לעצמו בניב לבנוני ייחודי, שבו עשה שימוש לאורך כל הקריירה שלו. בתקופה זאת הלחין שירים לזמרים ערבים בולטים במאה ה-20, בהם הזמרות סבאח, סמירה טאופיק, מאג'דה א-רומי והמוזיקאי ודיע א-סאפי.
הוא השתתף כשחקן וזמר במחזות ואופרטות של האחים רחבאני, ובסרטים שונים בשנות ה-80 של המאה ה-20. בין שיריו המפורסמים בשנים אלו היו "כבוש אל טוטי" ו "ווחדי אנא".
בין להיטיו בשנות ה-90 ובעשורים הראשון והשני של המאה ה-21 היו "חביבי אינתא", "אמרין (على بابي واقف قمرين)" ו"פארח א-נאס".
ברכאת שר במבטא לבנוני, וביקר לעיתים את עמיתיו הלבנונים על העדפותיהם לשיר במבטא מצרי מטעמים מסחריים. כן שיתף פעולה עם זמרות מפורסמות כמו נג'וא כרם, ומאג׳דה א-רומי. אף על פי שהפופולריות שלו במצרים צנועה, הוא זכה להערכה רבה במזרח התיכון ובעולם הערבי ואף מחוצה להם, והופיע באוסטרליה, בדרום אמריקה, בקנדה ובארצות הברית.
ברכאת נישא לראשונה לסועאד, אחותה של הזמרת הלבנונית סבאח. בשנית נישא לראנדה עאזר, וממנה נולדו לו שלושה ילדים. בשלישית נישא לזמרת ולשחקנית הלבנונית מאי חרירי, ויחד נולד לזוג בן.
הלך לעולמו ב-28 באוקטובר 2016 ממחלת הסרטן בבית חולים בביירות.
לחני שיריו בשירת הבקשות הירושלמית

שיריו של ברכאת פופולריים בקרב חובבי שירת הבקשות הירושלמית. חלק מהלחנים של שיריו מבוצעים בידי זמרים, חזנים ופייטנים בשירת הבקשות, בהם יחיאל נהרי, דוד שירו, זיו יחזקאל, יניב בן משיח, חיים ישראל ועוד, בשילוב מילות קודש. כך לדוגמה השיר "עלא באבי" מושר בעברית כ"על לבבי", השיר "כיף" כ"כי אשמרה שבת", השיר "חביבי אינתא" כ"חביבי אתה", ו"וואלה מארה" כ"לך ארנן". גם עופר לוי, איציק קלה, מאור אדרי, זוהיר פרנסיס ושריף הוציאו גרסאות כיסוי לשיריו של ברכאת.
הערות שוליים

↑  "Melhem Barakat Yearns for Lost Love". Al Bawaba. 2001-07-25. נבדק ב-2016-10-28.
↑  Melhem Barakat, www.fanoos.com
↑  Ayman Odeh - أيمن عودة - ציר הזמן | פייסבוק, באתר www.facebook.com
↑  זיו יחזקאל - על לבבי מדרש בית נשיא, סרטון באתר יוטיוב
↑  יחיאל נהרי, כי אשמרה שבת, סרטון באתר יוטיוב
↑  דוד שירו, חביבי אתה, סרטון באתר יוטיוב
↑  יניב בן משיח - לך ארנן, סרטון באתר יוטיוב
| --- | --- |
בקרת זהויות :  NLI: 987008370864205171  BnF: cb141527308 (data)  ISNI: 0000 0003 5632 7929  MusicBrainz: ff26c61b-44c8-4ac2-8d57-e0f4f4ac8cd9  SUDOC: 083049509  VIAF: 183168864   WorldCat (עם VIAF): 183168864 
ברכאת בחגיגות עיד אל פיטר, 2012
מוטי אילוביץ

| --- | --- |

 לידה:  1988 (בן 37 בערך) ניו יורק, ארצות הברית
 מוקד פעילות:  ארצות הברית
 עיסוק:  זמר-יוצר, מלחין, גראמער
 סוגה:  מוזיקה חסידית
 שפה מועדפת:  יידיש
 שיתופי פעולה בולטים:  מוטי שטיינמץ, מיכאל שניצלר
 https://mottyilowitz.com
מוטי אילוביץ (או בהגייה יידיש: מאטי אילאוויטש) הוא משורר, זמר-יוצר, מלחין וגראמער חסידי אמריקאי.
ביוגרפיה

אילוביץ נולד ב-1988 לאביו יוסף הערש, חסיד סאטמאר, בבורו פארק, ברוקלין.
בישיבה קטנה למד בישיבת 'כוונת הלב' בבורו פארק, והמשיך בישיבה גדולה בישיבת נייטרא.
בחשוון תשס"ז נשא את בתו של יודל וויינגרטן. כיום הזוג מתגורר בסטטן איילנד.
קריירה מוזיקלית

מוטי החל את דרכו כגראמער בחתונות וכמלחין וכותב שירים לגדולי הזמרים במוזיקה החסידית בהם: מוטי שטיינמץ, ליפא שמלצר, ישראל ורדיגר, שלומי גרטנר, שלמה טויסיג, אהרלה סמט, מיכאל שניצלר, עקיבא גרומן ועוד. ומשם החל את דרכו להתפרסם בקרב הציבור החרדי.
כמה לחנים שלו הפכו למפורסמים, ביניהם השירים: בריוועלע שהלחין למוטי שטיינמץ, האדרת והאמונה, בכל צער וצער.
במהלך השנים הוציא מוטי קאברים ביידיש לשירים של זמרים ישראליים. בשנת 2020 הוציא ביחד עם מוישי שוורץ קאבר ביידיש לשירו של ישי ריבו, הלב שלי. בשנת 2021 הוציא יחד עם מנדי הרשקוביץ קאבר ביידיש לשירו של חנן בן ארי, שבורי לב. בשנת 2022 הוציא גרסת כיסוי ביידיש לשיר של שולי רנד 'עוקר הרים' בשם ליל שישי.
מוטי גם השתתף בהצגת היידיש אונטערן שטוהל בשנת 2018 עם השיר שלו "ושבו בנים" שהוציא מאוחר יותר כשיר נפרד.
קריירה מוזיקלית > פרסום האלבומים

ב-2015 מוטי הוציא את אלבום הבכורה שלו בשם מחשבות, רוב שירי האלבום הן פואמות בשפת היידיש.
את אלבומו השני תשע"ח השיק מוטי בשנת תשע"ח, והוא קרוי על שמה של השנה העברית בה היא פורסמה (2018), את האלבום הפיק נפתלי משה שניצלר, והוא הופץ על ידי חברת ניגון מיוזיק. באלבום 10 יצירות בשפת היידיש.
בשנת 2019 השתתף באלבום טביעת אצבע - לחני ר' ישראל באדאנסקי, בהפקת נפתלי משה שניצלר עם הזמרים: שמילי אונגר, מנדי וייס, שלמה דסקל, מנחם מושקוביץ, אייזיק האניג, זאנוויל וויינברגר, יששכר גוטמן, יומי לאווי, דובי מייזלס, בני פרידמן, ליפא שמלצר, בערי וועבער, מנדי הרשקוביץ, מונה רוזנבלום, אברומי ברקו, רובי בנט, משה לאופר, משה קרויס, יואלי דיקמן, מקהלת ידידים העולמית, מקהלת חברים ומקהלת שירה.
בשנת 2020 הוציא את אלבומו השלישי בשם רעיונות. האלבום הוציא כמה שירים שהיו להיטים במוזיקה החסידית, כך השיר "אידישע תאוות" (תאוות יהודיות) שזכה גם לקליפ היה שיר שקיבל הרבה תהודה.
בשנת 2023 הוציא אלבום שירים נוסף בשם השגות, בו פרסם את שיריו שהוא יצר. השם השגות הוא על משקל השמות של האלבומים האחרים שלו.
ב-21 ביוני 2023 הוציא אילוביץ קליפ לשיר 'אנדערש' שיצא באלבום השגות.
ב-3 במרץ 2024 הוציא אילוביץ את השיר 'פוקח עוורים'שהוקלט עקב בחור שהתעוור ובמשך הניתוחים בארצות הברית התחבר עם
מיכאל שניצלער ז"ל ואילוביץ שבאו לשמחו, וכך הוא השמיע להם שיר שהלחין וזה השיר פוקח עוורים ואז זה יצא לאור.
אחרי הטבח בשמחת תורה 2023 בישראל הוא הוציא פיוט שכתב נגד אנטישמיים שדורשים ממדינת ישראל לנצור האש מעזה. השיר היווה צעד חריג שאילוביץ כחסיד סאטמער השמיע דעות פרו ישראליות.
דיסקוגרפיה > אלבומים

מחשבות, 2015
תשע"ח, 2019
רעיונות, 2020
השגות, 2023
דיסקוגרפיה > השתתפות באלבומים

ביד היוצר, מקהלת מלכות, 2016
טביעת אצבע, 2019
תתחדש, הרשי רוזנברג, 2022
דיסקוגרפיה > סינגלים

מחרוזת חופה - עם אייזיק האניג ושלומי גרטנר, 2018
ונצעק, 2020
מיין הארץ (הלב שלי) - קאבר לשירו של ישי ריבו בשפת היידיש יחד עם מוישי שווארץ (2020).
שבורי לב - קאבר לשירו של חנן בן ארי בשפת היידיש, יחד עם מנדי הרשקוביץ' 2021.
ליל שישי - קאבר בשפת היידיש לשירו של שולי רנד עוקר הרים, 2022
אחד מי יודע - בדואט עם יודי ביאלוסטוצקי והילד גרשון דוד טווערסקי, עיבוד של דייוויד טויב, 2022
פוקח עוורים-לחן-יוסף מאיר נוסענצוייג, פורסם בשנת 2024.
הערות שוליים

↑  די ניגון.
↑  השיר הכל טוב.
↑  מיין הארץ, הלב שלי, מוישי שוורץ ומוטי אילוביץ' הגרסה ביידיש באתר יוטיוב.
↑  מפתיע: כך נשמע הלהיט של חנן בן ארי ביידיש. צפו, באתר "סרוגים", 24 בינואר 2021
↑  הגרסה המפתיעה של מוטי אילוביץ וידידים ללהיט של שולי רנד, ידיעה באתר JDN - חדשות חרדים.
↑  ושבו בנים - מאטי אילאוויטש
↑  מוטי אילוביץ באלבום בכורה
↑  "מחשבות" • אלבום בכורה לזמר מוטי אילוביץ', ידיעה באתר geula.fm.
↑  אלבומו השני של מוטי אילוביץ', ידיעה באתר JDN - חדשות חרדים.
↑  תשע"ח; מוטי אילוביץ' באלבום חדש, ידיעה באתר חסידיניוז.
↑  ידיעה באתר "חסידיניוז"
↑   Motty Ilowitz - Yiddishe Taavos (Video) | מאטי אילאוויטש – אידישע תאוות, סרטון בערוץ "Motty Ilowitz מאטי אילאוויטש", באתר יוטיוב (אורך: 07:18)
↑  Motty Ilowitz מאטי אילאוויטש (2023-06-21), Motty Ilowitz - Different / Andersh ~ מאטי אילאוויטש - אנדערש (HCS), נבדק ב-2024-07-18
↑  Motty Ilowitz מאטי אילאוויטש (2024-03-03), Pokeach Ivrim - Nussenzweig, Ilowitz, Schnitzler | פוקח עורים - מאיר נוסענצווייג, אילאוויטש, שניצלער, נבדק ב-2024-07-18
↑   ונצעק, בביצוע מוטי אילוביץ, וידאו קליפ של השיר  באתר יוטיוב (אורך: 6:20), 6 באפריל, 2020
↑  מיין הארץ, הלב שלי ביידיש, מוטי אילוביץ' ומוישי שוורץ באתר יוטיוב.
↑  שבורי לב, מוטי אילוביץ' ומנדי הרשקוביץ באתר יוטיוב.
↑   ליל שישי, בביצוע מוטי אילוביץ, מקהלת ידידים, וידאו קליפ של השיר  באתר יוטיוב (אורך: 4:45)
↑   אחד מי יודע, בביצוע מוטי אילוביץ, יודי ביאלוסטוצקי, וידאו קליפ של השיר  באתר יוטיוב (אורך: 4:34)
| --- | --- |
בקרת זהויות :  NLI: 987011546179405171  MusicBrainz: 195e3b45-2961-4ca0-a980-b2fc49fa0b29  VIAF: 12166234235896042251   WorldCat (עם VIAF): 12166234235896042251 
אילוביץ' בשירה בחתונה חסידית
אלבומו השני של אילוביץ 'תשע"ח'
מיכל (שיר של אליאב זוהר)

"מיכל" הוא הסינגל הרביעי של הזמר-יוצר הישראלי אליאב זוהר, שיצא לאור ב-27 ביולי 2022.
רקע וכתיבה

את השיר כתב זוהר על אהבה נכזבת לבחורה בשם מיכל פרידלנד. השיר מדבר על הקשיים הרגשיים שחווה לאחר הפרידה.
השיר בוצע על ידי אליאב זוהר בשלב האודישנים במסגרת העונה התשיעית (שנת 2022) של התוכנית "הכוכב הבא". הוא זכה להצלחה ברשתות החברתיות, ובעקבותיה הוציא זוהר את השיר כסינגל.
אליאב זוהר ביצע את השיר בגמר הכוכב הבא 2022, בסופו זכה במקום הראשון.
ביקורות

מבקר המוזיקה של העיתון "הארץ", בן שלו, כתב שהשיר בעל פזמון קליט, אבל מושפע יותר מדי מהסגנון של דודו טסה וש"השימוש הדל של זוהר בשפה כדי להביע רגש" מעיב על השיר.
גרסאות כיסוי

ב-2 בספטמבר 2024 ליהי טולדנו הוציאה גרסת כיסוי לשיר.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | המצעד הרשמי של גלגלצ | 3 |  |
|  ישראל | כאן גימל | 4 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 26 |  |
|  ישראל | גלגלצ ו-ynet | 26 |  |
|  ישראל | כאן גימל וטיקטוק | 26 |  |
הערות שוליים

↑  גיא פינס, ‏התגעגעתי למיכל: זאת האקסית של אליאב שעומדת מאחורי השיר, באתר ‏מאקו‏, 27 בנובמבר 2022
↑  תומר מלמד, ‏אליאב זוהר: "קיבלתי ממיכל הודעות חרטה, אבל היום אני במקום אחר", באתר ‏מאקו‏, 25 ביולי 2022
↑  ערן סויסה, יש מנצח: אליאב זוהר הוא הזוכה בעונה התשיעית של "הכוכב הבא", באתר ישראל היום, 20 בספטמבר 2022
↑   בן שלו, אליאב זוהר כנראה מעריץ יותר מדי את דודו טסה, באתר הארץ, 17 בספטמבר 2022
↑  גיל משעלי, ‏ליהי טולדנו בשיר חשוף על אביה: "תסלח לי באמת", באתר ‏מאקו‏, 3 בספטמבר 2024
↑  מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
↑  המצעד השנתי הישראלי תשפ"ג, באתר גלי צה"ל, 14 בספטמבר 2023
↑  דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
שפשפת

| --- | --- |

 תחום:  רפואת עור 
 קישורים ומאגרי מידע
 eMedicine:  1087691 
 MeSH:  D007402
 סיווגים
 ICD-10:  L30.4 
 ICD-11:  EK02.20 
 
שפשפת היא תהליך דלקתי וגירוי של העור באזור המפשעה ובמידה משנית אזורים אחרים כבית שחי, ומתחת לשדיים אצל נשים, היוצר פריחה וגרד. השפשפת נוצרת באזורים בהם יש קפלים, לחות, וחיכוך מתמיד. מזג אוויר חם ולח, בהם אנשים סובלים יותר מזיעה מקדם היווצרות שפשפת. ישנם מספר טיפולים אפשריים לשפשפת.
מניעה וטיפול > מניעה

האזורים המועדים להופעת שפשפת הם בעיקר אזורים לחים, בהם עור נוגע בעור באופן קבוע או רפטטיבי. הצטברות זיעה והשמנת יתר מגבירות את הסיכוי להופעת שפשפת. לפיכך, אזורים שכיחים במיוחד הם בית השחי, מפשעה, ומתחת לשדיים אצל נשים. שמירת אזורים אלה יבשים ומאווררים ככל הניתן, תוכל לצמצם את הסיכוי להופעת שפשפת באופן ניכר. לבישת בגדים מכותנה, ייבוש כהלכה לאחר מקלחת, וכן אוורור האזור ככל הניתן יצמצמו משמעותית הופעת שפשפת. שימוש בטלק עשוי למנוע שפשפת או להקל עליה.
מניעה וטיפול > טיפול

לאחר הופעת שפשפת, יש לנקוט בכל האמור בפרק "מניעה" לעיל. כמו-כן, ניתן לפנות לרופא עור על מנת לקבל תרופת מרשם. בהתאם לסוג השפשפת, רופא העור יוכל לרשום תכשיר אנטיבקטריאלי או אנטי-פטרייתי.
בתרבות

בחברה הישראלית, שפשפת מקושרת לשירות בצה"ל, זאת מכיוון שבמהלך השירות החיילים נמצאים שעות רבות בתנאי חום ולחות, ומרבים בפעילות גופנית, ולכן שפשפות נפוצות. הביטוי "שפשוף נעים" השגור בשפה העברית מקושר חלקית למחלת השפשפת במקביל להתבגרות וניסיון במהלך השירות הצבאי. ביטוי זה הוליד את הכותרת לסרט השלישי בסדרת אסקימו לימון, "שפשוף נעים".
הערות שוליים

↑  רינה זיסמנוביץ, שפשפת בקיץ: כל הדרכים לטפל ובעיקר - להימנע, באתר ynet, 13 ביוני 2013
↑  רונית מוזיקנט, שפשפת: הסימנים, הסיבות ושלושה פתרונות, באתר ynet, 27 באוקטובר 2005
↑  שפשפת באתר מרפאת קליבלנד
↑  שי לוי, ‏40 דברים שכל טירון חייב לדעת, באתר ‏מאקו‏, 19 במרץ 2015
↑  שפשוף לא נעים: זהירות, שפשפת, דוקטורס, ד"ר רון יניב, אוגוסט 2015
↑  שפשוף נעים, דוקטורס, יולי 2006
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'ון לגוויזאמו

| --- | --- |

לגוויזאמו, 2013
 לידה:  22 ביולי 1960 (בן 64) קולומביה בוגוטה, קולומביה
 שם לידה:  John Alberto Leguizamo Peláez 
 מדינה:  ארצות הברית ארצות הברית
 תקופת הפעילות:  מ-1984 
 מקום לימודים:  מכון לי סטרסברג לתיאטרון ולקולנוע  Murry Bergtraum High School  אוניברסיטת לונג איילנד  בית הספר לאמנויות ע"ש טיש  סטודיו אייץ' בי 
 בן או בת זוג:  Justine Maurer (2003–?) 
 צאצאים:  Allegra Leguizamo, Lucas Leguizamo 
 מספר צאצאים:  2 
 פרסים והוקרה:  פרס לוסיל לורטל לשחקן הטוב ביותר (1993)  פרס מיוחד של עולם התאטרון (1995)  Hull-Warriner Award  פרס אמי לבידור בפריים טיים 
 פרופיל ב-IMDb
 
ג'ון אלברטו לגוויזאמו (באנגלית: John Alberto Leguizamo; נולד ב-22 ביולי 1960) הוא שחקן, במאי קולנוע, מפיק וקומיקאי אמריקאי יליד קולומביה.
ביוגרפיה

לגוויזאמו נולד בבוגוטה שבקולומביה, למשפחה קתולית. הוריו אלברטו ולוז לגוויזאמו היגרו עמו ועם אחיו לארצות הברית ב-1968 והתמקמו בקווינס, ניו יורק. לאחר בית ספר תיכון, לגוויזאמו החל ללמוד באוניברסיטת ניו יורק במגמת תיאטרון.
קריירה

לגוויזאמו החל כקומיקאי במועדוני לילה ניו יורקים, ואת תפקידי האורח שלו בטלוויזיה ובקולנוע החל כשבשנת 1984 השתתף בסדרה "מיאמי מחלק מוסר". בשנת 1991 הוא כתב והשתתף במחזה בשם "Mambo Mouth", שבו שיחק שבע דמויות. המחזה זכה בפרס המבקרים ולגוויזאמו זכה להכרה ציבורית. הוא הופיע בתפקידי אורח ביותר מ-50 סרטי קולנוע, ביניהם "בנוגע להנרי", "האחים סופר מריו" (בתפקיד לואיג'י), "דרכו של קרליטו" (לצד אל פצ'ינו), "רומיאו ויוליה", "ספון", "החלטה גורלית", "מולין רוז'" (לצד יואן מקגרגור וניקול קידמן), "פגיעה היקפית" (לצד ארנולד שוורצנגר), ו"מחלק 13".
לגוויזאמו היה מועמד לפרס גלובוס הזהב על הסרט "קדילאק של סופשבוע" (1995).
בשנת 2000, לגוויזאמו שיחק בתפקיד שני השדים (ג'יני) במיני סדרה "לילות ערב". בנוסף תרם את קולו בסרט האנימציה "עידן הקרח" והמשכו. לגוויזאמו יצר, כתב, הפיק ושיחק בתוכנית בידור בשפה הספרדית בשנת 1995, והציג את כישרונו הרב בחיקוי דמויות. בשנת 1998 זכה פרס אמי עלה שתתפותו בסרט בשם "Freak" שביים ספייק לי, שמבוסס על מחזה שיצא מוקדם יותר באותה שנה.
בשנת 2003 ביים וכתב את הסרט "בלתי מנוצח" לרשת HBO, שבו גם כיכב לצד ונסה פרליטו.
בשנים 2005–2006, לגוויזאמו הצטרף לצוות השחקנים בסדרה "ER" למשך עונה אחת בלבד.
בשנת 2008 שיחק בחידוש השני של תיאטרון ברודוויי למחזה "אמריקן באפלו" פרי עטו של דייוויד מאמט.
בשנת 2013 גילם את דמותו של רנדי בסרטו של רידלי סקוט "היועץ".
בשנת 2016 שיחק בדרמת הפשע "המסתנן" לצידם של בריאן קראנסטון, איימי ראיין ודיאן קרוגר. באותה שנה שיחק בסרט הפשע "הולופוינט" לצידם של איאן מקשיין, לין קולינס, ופטריק וילסון.
בשנת 2018 שיחק בסדרה "וייקו" ועל תפקידו היה מועמד לפרס אמי לשחקן משנה במיני-סדרה או סרט טלוויזיה.
באותה שנה פורסם כי ישתתף בסרטו של בארי לוינסון, "השורד", המתאר את סיפורו של ניצול השואה הארי האפט, שאולץ להתאגרף כדי לחיות. בן פוסטר מגלם את האפט. לצדו משתתפים בסרט דני דה ויטו, בילי מגנוסן, ויקי קרייפס, פיטר סארסגארד ודר זוזובסקי.  הסרט הוקרן בבכורה עולמית ב-21 בספטמבר 2021 בפסטיבל הסרטים הבינלאומי בטורונטו.
בשנת 2020 ביים את סרט הדרמה הביוגרפית "המלכים של מיאמי" בו אף כיכב בתפקיד הראשי של מורה בתיכון שהצליח, כנגד כל הסיכויים, להוביל קבוצת שחמט המורכבת מנערים מקופחים להשתתפות בטורניר אליפות יוקרתי.
חיים אישיים

בשנים 1994–1996 היה נשוי לשחקנית ילבה אוזוריו.
ב-2003 הוא נישא בשנית למלבישה ג'סטין מאורר בטקס קתולי-יהודי (הוא קתולי ואשתו יהודייה). להם בת ובן. מתגוררים בניו יורק.
פילמוגרפיה נבחרת > קולנוע

1989 - חטאי מלחמה
1990 - מת לחיות 2
1991 - בנוגע להנרי
1993 - האחים סופר מריו
1993 - דרכו של קרליטו
1995 - קדילאק של סופשבוע
1996 - החלטה גורלית
1996 - רומיאו וג'ולייט
1997 - ספון
1998 - רצח על הבמה
1999 - ג'ו המלך
1999 - הקיץ של סאם
2000 - לילות ערב, מיני סדרה
2001 - מולין רוז'
2001 - פיניירו - מפיק
2002 - אימפריה
2002 - ספאן
2002 - זיגזג
2002 - פגיעה היקפית
2002 - עידן הקרח
2003 - בלתי מנוצח (גם במאי ותסריטאי)
2005 - מחלק 13
2005 - ירח דבש
2005 - ארץ המתים
2005 - Sueño
2006 - עידן הקרח 2
2006 - האליבי
2007 - אהבה בימי כולרה
2007 - Where God Left His Shoes
2008 - רצח מוצדק
2008 - אין כמו החגים
2008 - ביום שזה יקרה
2009 - גיימר
2009 - The Ministers‏
2011 - סנגור במבחן
2012 - מלכי ואן נייס - סרט טלוויזיה
2013 - קיק אס 2
2013 - היועץ
2014 - שף
2014 - ג׳ון וויק
2014 - יוצאים לסיבוב
2015 - אחיות
2015 - הניסוי
2015 - לגנוב מכוניות
2015 - נעלם
2015 - תפוס ת'אגוז - דיבוב
2016 - עידן הקרח: מסלול התנגשות (דיבוב)
2016 - המסתנן
2016 - הולופוינט
2016 - 11:55
2017 - ג'ון וויק 2
2017 - ההתרסקות
2017 - סלמנדר - סרט טלוויזיה
2018 - ננסי
2019 - גם השמש היא כוכב
2019 - משחקים באש
2020 - המלכים של מיאמי - גם במאי
2020 - רצח במעגל סגור
2021 - אנקאנטו (דיבוב)
2022 - השורד
2022 - הסנדקית
2022 -  מי מפחד מסנטה?
2022 - התפריט
2024 - Bob Trevino Likes It
2026 - עידן הקרח 6
TBA‏ - Tin Soldier
פילמוגרפיה נבחרת > טלוויזיה

Point of Origin‏ (2002) - סרט טלוויזיה של HBO
עידן הקרח: חוגגים בגדול (2011) - דיבוב
קשר דם (2017-2016)
וייקו (2018)
אנימלס (2018) - דיבוב
בוג'ק הורסמן (2018) - דיבוב
כשהם רואים אותנו (2019)
אלנה מאוולור (2020) – דיבוב
Waco: The Aftermath ‏(2023)
הכוח (2023)
הערות שוליים

↑  "Ben Foster to Star in Boxing Drama". Variety films. נבדק ב-18 במרץ 2016. {{cite web}}:  (עזרה)
↑  Pete Hammond, Deadline, Deadline, ‏2 באוגוסט 2021
| --- | --- |
בקרת זהויות :  NLI: 987007455096805171  PLWABN: 9810614091905606  BIBSYS: 2038495  BNE: XX1260385  BnF: cb14029962b (data)  GND: 129080373  ISNI: 0000 0001 1475 6720  LCCN: n93015553  LNB: 000034547  MusicBrainz: bbe81d6b-2f24-424c-9a74-a098f3c4484b  NKC: pna2007403618  NLA: 36028222  NLK: KAC2020K8128  NTA: 202595692  SNAC: w6bh1cj6  SUDOC: 066270545  Trove: 1192461  VIAF: 61746095   WorldCat (עם VIAF): 61746095
מרטין דוהרטי

| --- | --- |

מרטין דוהרטי במישיגן (יוני 2014)
 לידה:  24 בדצמבר 1982 (בן 42) קליידבנק, סקוטלנד
 תקופת הפעילות:  מ-1999
 עיסוק:  מוזיקאי, מלחין, מפיק מוזיקלי, זמר
 סוגה:  רוק אלטרנטיבי, סינת'פופ, אלקטרוני, פוסט-רוק
 כלי נגינה:  קלידים, סמפלר, גיטרה, שירה
 חברת תקליטים:  גודביי, וירג'ין, גלאסנוט, הוסטס
 שיתופי פעולה בולטים:  Chvrches, The Twilight Sad Aereogramme Julia Thirteen
 chvrch.es
 פרופיל ב-IMDb
מרטין קליפורד דוהרטי (באנגלית: Martin Clifford Doherty; נולד ב-24 בדצמבר 1982) הוא רב-נגן ומפיק מוזיקלי סקוטי. הוא ידוע בעיקר כחבר הלהקה האלקטרונית מגלאזגו, Chvrches, שאיתה הקליט שלושה אלבומי אולפן. לפני הקמת Chvrches דוהרטי השתתף בהופעות של להקות האינדי רוק The Twilight Sad ו-Aereogramme.
דוהרטי מנגן על קלידים, סמפלר, גיטרה, ומדי פעם מבצע שירה וקולות רקע. ב-Chvrches הוא גם משתתף בכתיבת השירים ובהפקה.
ביוגרפיה

לפני הקמתה של Chvrches, דוהרטי היה חבר בהופעות של להקת The Twilight Sad. הוא גם היה הסולן של להקת הרוק Julia Thirteen, שנוסדה בשנת 1999 והתפרקה ב-2006. הוא פגש והתיידד עם שותפו לעתיד ב-Chvrches איאן קוק בשנת 2004 בזמן הלימודים באוניברסיטת סתראת'קלייד שבגלאזגו. ב-2006, קוק השתתף בהקלטת המיני-אלבום של Julia Thirteen כשלאחר מכן, ב-2007, דוהרטי הצטרף אליו ללהקתו Aereogramme.
ב-The Bones of What You Believe, אלבום הבכורה של Chvrches, דוהרטי מתפקד כסולן בשירים "Under The Tide" ו-"You Caught The Light", כשבאחרון במהלך ההופעות הוא גם מנגן בגיטרה בס. בכמה הופעות מוקדמות של השיר "We Sink" תיפקד דוהרטי כסולן, אבל בהמשך עבר התפקיד באופן קבוע לסולנית Chvrches, לורן מייברי. באלבום השני, Every Open Eye, מבצע דוהרטי כסולן את השירים "High Enough to Carry You Over" ו-"Follow You", כשהאחרון הוא שיר בונוס שכלול במהדורה מוגבלת של האלבום. אם כי בתחילה לא נכלל בסיבוב ההופעות של Every Open Eye, השיר "High Enough to Carry You Over" עשה את הופעת הבכורה ב-13 במרץ 2016 בתיאטרון הריביירה בשיקגו, אילינוי. באלבום Love Is Dead מבצע דוהרטי כסולן את השיר "God's Plan".
דיסקוגרפיה

2013: The Bones of What You Believe
2015: Every Open Eye
2018: Love Is Dead
2009: Forget the Night Ahead
2007: My Heart Has a Wish That You Would Not Go
2006: With Tired Hearts EP